nvidia/miracl-vision huggingface dataset:
నౌకా చరితము

నౌకా చరితము త్యాగరాజ విరచితం. ఇందులో శ్రీకృష్ణునితో గోపికలు యమునా నదిని దాటు వృత్తాంతము వర్ణించబడి ఉంది. గోపికల ద్వారా శ్రీకృష్ణుడు పరిహసించబడటం, తరువాత అందరు కలిసి నౌకా ప్రయాణం చేయటం, కృష్ణుడు మాయ ద్వారా కల్లోలం సృష్టించడం, తరువాత గోపికలు వారి వస్త్రాలతో నౌకకు గల రంధ్రాలను మూయుట వర్ణించబడ్డాయి. 21 కృతులలో, 13 రాగములలో వేరు వేరు తాళములలో త్యాగరాజు ఈ నృత్య రూపకాన్ని తీర్చిదిద్దారు.
యోగి వేమన విశ్వవిద్యాలయం

యోగి వేమన విశ్వవిద్యాలయం, ఆంధ్రప్రదేశ్ లోని కడపలో 2006 మార్చి 9 న ఏర్పాటుచేయబడిన నూతన విశ్వవిద్యాలయము. శ్రీ వేంకటేశ్వర విశ్వవిద్యాలయం స్నాతకోత్తర కేంద్రం స్థాయి అనుబంధ కళాశాలగా వుండేది. ఇది కడప నుండి పులివెందుల వెళ్ళే మార్గంలో మిట్టమీదపల్లె పంచాయితీ పరిధిలో సుమారు 700 ఎకరాలలో విస్తరించివుంది. 2012-13 సంవత్సరంలో ఈ విశ్వవిద్యాలయ మొట్టమొదటి స్నాతకోత్సవం జరిగింది. రాయలసీమ ప్రజల కోరిక మేరకు ప్రజా కవి యోగి వేమన పేరున యోగి వేమన విశ్వ విద్యాలయమును కడప పట్టణంలో ప్రారంబించారు. ఈ విశ్వవిద్యాలయం 2006 మార్చి 9వ తేదీన ఏర్పాటైనది. వ్యవస్థాపక ఉపకులపతిగా ప్రొ. ఎ. రామచంద్రారెడ్డి అదే ఏడాది నవంబరు 6వ తేదీన బాధ్యతలు స్వీకరించాడు. ఐదు లక్షల చదరపు అడుగుల మేరకు వివిధ రకాల భవన సముదాయాలను నిర్మించారు. 700 ఎకరాల విస్తీర్ణంలో ఈ విశ్వవిద్యాలయం ఉంది. విశ్వవిద్యాలయానికి 100 శాశ్వత, 82 తాత్కాలిక బోధనా సిబ్బంది 307 శాశ్వత బోధనేతర సిబ్బంది, 125 మంది గుత్తసేవల సిబ్బంది వున్నారు
హోర్హె లువీస్ బోర్హెస్

హోర్హె ఫ్రన్సీస్కొ ఇసిదోరొ లువీస్ బోర్హెస్ (స్పానిష్: Jorge Francisco Isidoro Luis Borges, ఆగష్టు 24, 1899 - జూన్ 14, 1986) ఒక అర్జెంటీనా రచయిత. ఇయన చిన్న కథలు, వ్యాసాలు, కవితలు, సాహిత్య విమర్శలు, అనువాదాలు, మొదలైన విభాగాలలో నిమగ్నమై ఉండేవారు, ఇయన 1899 ఆగష్టు 24 వ సంవత్సరంలో అర్జెంటీనాలో ఉన్న బ్యూనస్ ఎయిరీస్ లో జన్మించారు. ఇయనది అర్జెంటీనా చరిత్రలో ప్రసిద్ధ పొందిన సైనిక అధికారుల సంప్రదాయాక కుటుంబం. బోర్హెస్ యొక్క తల్లి లీయోనోర్ అసెవెడో స్వారెస్, సాహిత్య ఆసక్తి గల ఒక న్యాయవాది, మానసిక శాస్త్ర ఉపాధ్యాయురాలు ఆమె. ఈమెకూడా రచయిత కావాలని ప్రయత్నించి ఓడిపోయిన వారె. బోర్హెస్ యొక్క తండ్రి గారి కంటి చూపు మందగించటం వల్ల న్యాయస్థానం నుండి విరమణ స్వీకరించి 1914 లో, కుటుంబంతో జెనీవాకు వెళ్ళారు. తండ్రి జెనీవాలో ఒక వైద్యుడు నుండి చికిత్స పొందారు. యువ బోర్హెస్, అతని సోదరి నోరాను జెనీవాలో బడికి వెళ్ళేవారు. యువ బోర్హెస్ అక్కడ ఫ్రెంచ్ భాష, జర్మన్ భాష నేర్చుకున్నారు. అర్జెంటీనా నుండి దేశంలో గందరగోళల వల్ల 1921 నాటివరకు జెనీవాలో నే నివసించారు. రెండవ ప్రపంచ యుద్ధం తర్వాత బోర్హెస్ కుటుంబం మూడు సంవత్సరాలు లుగానో, బార్సిలోనా, మాజోర్కా, సెవిల్లే, మాడ్రిడ్ నగరాలలో నివసించారు.
చిచేన్ ఇట్జా

చిచేన్ ఇట్జా (ఆంగ్లం:Chichen Itza) అనేది మెక్సికో దేశంలో యుకతాన్ (Yucatán) అనే ప్రాంతంలో కొలంబస్కు ముందు కాలంలో అది మాయన్ నాగరికత కాలనికి చెందింది. దక్షిణ ప్రాంతనికి చెందిన మధ్య పల్లపు ప్రాంతంలో ఉన్న మయ నాగరికతకు చెందిన ప్రాంతల పతనం తరువాత సా.శ. 600 సంవత్రరం నుండి గొప్ప అభివృద్ధి చెంది ఒక ముఖ్యమైన నగరంగా మార్పు చెందినది క్రీ.పూ. 987 లో, టోల్టెక్ రాజైన క్వెట్జాల్కోట్ (Quetzalcoatl) మధ్య మెక్సికో నుండి దండయాత్రకు వచ్చి, స్థానిక మయ స్నేహితుల సహాయంతో, చిచేన్ ఇట్జాని పట్టుకుని తన రాజధానిగా మార్చు కున్నడు. అకాలపు నిర్మాణం, మయ, టోల్టెక్ నిర్మాణల కలయికని చూడవచ్చు. 1221 వ సంవత్సరంలో ఇక్కడ ఒక విప్లవం, పౌర యుద్ధం ఏర్పడినట్లు ఆనవాళ్ళు, తగలబడిన భవనాల అవశేషాలను పురాతత్వ పరిశోధనలో గుర్తించారు. ఈ సంఘటనలు చిచేన్ ఇట్జా యోక్క పతనానికి కారణం చేత యుకతాన్ పరిపాలన మాయపన్ (Mayapan) అనే ప్రాంతనికి మర్చబడింది. చిచెన్ ఇట్జా యొక్క శిధిలాలు ప్రభుత్వం యోక్క ముఖ్యమైన ఆస్తులని కూడా చెప్పవచు. కావున ఇ కళని బాధ్యతను మెక్సికో యొక్క నేషనల్ ఇన్స్టిట్యూట్ ఆఫ్ అంత్రోపోలోజీ అండ్ హిస్టరీ అనే ఒక జాతీయ సంస్థ నిర్వహిస్తుంది. స్మారక చిహ్నాల్లు వుండే స్థలాలు 2010 మార్చి 29 వరకు ప్రైవేటు యాజమాన్యనికి సొంతమైంది, ఈ స్థలాలను ఇప్పుడు యుకతాన్ రాష్ట్రం కొనుక్కుంది
వేరుశనగ నూనె

వేరుశనగ నూనె (groundnut oil/peanut oil) : వేరుశనగ నూనెను వేరు శెనగ విత్తనములనుండి తీయుదురు. వేరుశనగ జన్మస్దలముదక్షిణ అమెరికా. వేరుశనగ ఉష్ణమండల నేలలో బాగా పెరుగుతుంది. గుల్లగావుండు వ్యవసాయభూములు అనుకూలం. ఇండియా, ఛైనా, దక్షిణ ఆసియా, ఆగ్నేయ ఆసియా ఖండదేశాలలో వేరుశనగ నే వాడకం ఎక్కువ. వేరుశనగ 'లెగుమినస్' జాతికిచెందిన మొక్కకుటుంబం:ఫాబేసి, ప్రజాతి:అరాచిస్ . శాస్త్రీయ నామం arachis hypogaea legume'. అన్నిరకాల వాతావరణ పరిస్దితులను తట్టుకోగలదు.పూలు పసుపువర్ణంలో వుండును.ఖరీఫులో వర్షాధార పంటగా, రబీలో నీటిపారుదల వున్నచోట సాగు చేయుదురు. వేరుశనగమొక్కను అదిపెరిగే విధానాన్ని బట్టి రెండురకాలుగా వర్గీకరించారు.ఒకటి గుత్తి (bunch) రకము, మరొకటి ప్రాకుడు/వ్యాప్రి (spreading) రకము
వ్యావహారిక భాషోద్యమం

తెలుగు భాషలో వచ్చిన చారిత్రాత్మకమైన మార్పుకు ప్రధాన కారణం గిడుగు రామమూర్తి గారి సారథ్యంలో నడిచిన వ్యావహారిక భాష ఉద్యమం లేదా వ్యావహారిక భాషోద్యమం. ఇది 20వ శతాబ్దపు పూర్వార్ధంలో ప్రాచీనమైన గ్రాంథిక భాషకు, వ్యావహారిక లేదా వాడుక భాషకు మధ్య జరిగిన భాషా ఉద్యమం. 1907లో జె.ఎ.యేట్స్ (J. A. Yates) అనే ఇంగ్లీషుదొర ఉత్తర కోస్తా జిల్లాలకు స్కూళ్ళ ఇన్స్పెక్టర్‌గా వచ్చాడు. చిన్న తరగతుల్లో తెలుగు పండితులు పాఠాలు చెప్పే పద్ధతి ఆ దొరకు అర్థం కాలేదు. ప్రజలు వ్యవహరించే భాష, పుస్తకాల భాష మధ్య ఎందుకు తేడాలున్నాయి అన్నది అతని ముఖ్య సమస్య. అంతకు ముందు తమిళదేశంలోనూ అదే సమస్య అతనిని వేధించింది. విశాఖపట్నంలో మిసెస్ ఎ.వి
వేప నూనె

వేప గింజల నుంచి నూనెను తీస్తారు. ఇది శాక తైలం (vegetable oil). వంటనూనె కాదు. పారిశ్రామికంగా వినియోగిస్తారు. వేపచెట్టు మెలియేసి కుటుంబానికి చెందినది. వృక్షశాస్త్రనామం: అజాడిరక్టా ఇండికా (azadirachta indica). ఈ చెటు యొక్క పుట్టుక స్థానం భారతదేశం.వేప ఉష్ణమండల ప్రాంతంలో పెరిగే సతతహరిత వృక్షం. 4 వేలసంవత్సరాల నుండియే ఆయూర్వేద వైద్య ప్రక్రియలో వాడబడుచున్నది.వేపచెట్టు యొక్క బెరడు, ఆకులు, వేరు పుష్కలంగా ఔషధి గుణాలను కలిగున్నవి. పూలు : చిన్నవిగా, తెల్లగా, గుత్తులుగా పూయును. పూత సమయం జనవరి నుండి ఏప్రిలు నెలవరకు
అలీనోద్యమం

రెండవ ప్రపంచ యుద్ధం తర్వాత ప్రపంచంలో రెండు బలీయమైన సైనిక కూటములు (అమెరికా, సోవియట్ రష్యా) ఏర్పడ్డాయి. ఇవి వర్ధమాన దేశాలపై తమ తమ కూటములలో చేరాలని ఒత్తిడి చెయ్యడంతో ప్రచ్ఛన్న యుద్ధ పరిస్థితి నెలకొన్నది. ఈ ఒత్తిడులకు లొంగకుండా అభివృద్ధి చెందుతున్న, చిన్న దేశాల సమైక్య స్వరంగా అలీనోద్యమం (Non-Aligned Movement) ఆవిర్భవించింది. అలీన దేశాల శిఖరాగ్ర సమావేశాలు ప్రతి 3 సంవత్సరాలకు ఒకసారి జరుగుతుంది. దీనిలో ఆయా దేశాల అధికార ప్రతినిధులు పాల్గొని విస్తృతంగా చర్చించి సమస్యలను పరిష్కరించుకుంటారు. 1955 లో ఇండోనేషియాలోని బాండుంగ్ లో జరిగిన ఆసియా దేశాల మహాసభలో నెహ్రూ ప్రతిపాదించిన పంచశీల సూత్రాలను ఆమోదించారు. తర్వాత 1956 లో యుగోస్లేవియాలో జరిగిన సమావేశంలో నెహ్రూ, ఈజిప్టు అధ్యక్షుడు నాసర్, యుగోస్లేవియా అధ్యక్షుడు టిటో ఈ అలీనోద్యమాన్ని రూపకల్పన చేశారు. అలీనోద్యమంలోని ప్రస్తుత సభ్యులు
తుమ్మల నాగేశ్వరరావు

తుమ్మల నాగేశ్వరరావు కాంగ్రెస్ పార్టీ రాజకీయనాయకుడు, మాజీ మంత్రి. పూర్వం ఖమ్మం జిల్లా లోని సత్తుపల్లి, ఖమ్మం నియోజకవర్గానికి ప్రాతినిధ్యం వహింఛాడు, అలానే ఉమ్మడి ఆంధ్రప్రదేశ్ లో చంద్రబాబు మంత్రివర్గంలో, తెలంగాణ రాష్ట్రంలో కేసిఆర్ మంత్రివర్గంలో‌ మంత్రిగా పనిచేసారు.ఖమ్మం జిల్లా తెలుగుదేశం పార్టీ జిల్లా అధ్యక్షులుగా పనిచేశాడు. 2023 లో బీఆర్ఎస్ పార్టీకి రాజీనామా చేసి కాంగ్రెస్ పార్టీలో చేరాడు. ఖమ్మం జిల్లా రాజకీయాల్లో తుమ్మలది విశిష్ట స్థానము. రాష్ట్రంలోని ప్రధాన పార్టీని ఒంటిచేత్తో మూడు దశాబ్దాల పాటు ఆయన నడిపించారు. తెలుగుదేశం పార్టీ స్థాపించిన నాటి నుంచి నేటి వరకు ఆయన క్రియాశీలకంగా పనిచేశారు. తన అనుచరులను ఎందరినో నాయకులుగా తీర్చిదిద్దారు. 1982 సెప్టెంబరులో చర్ల మండలం ఏటుపాక గ్రామంలో జరిగిన ఓ కార్యక్రమంలో తెలుగుదేశం పార్టీ వ్యవస్థాపకుడు ఎన్టీఆర్ సమక్షంలో ఆయన పార్టీ సభ్యత్వం తీసుకున్నారు. ఆయనకు రాజకీయ జన్మనిచ్చింది సత్తుపల్లి నియోజకవర్గం. పూర్వ సత్తుపల్లి నియోజకవర్గంలోని దమ్మపేట మండలం గండుగులపల్లి గ్రామానికి చెందిన ఆయన తన రాజకీయాలను అక్కడి నుంచే ప్రారంభించారు. తెలుగుదేశం స్థాపించిన తర్వాత జరిగిన తొలి ఎన్నికల్లోనే ఎమ్మెల్యేగా పోటీ చేసిన ఆయన ఓటమి చవిచూశారు
గుత్తా

గుత్తా తెలుగువారిలో కొందరి ఇంటి పేరు.
క్షత్రియులు

క్షత్రియులు (Kshatriya) అనునది హిందూ మతములోని పురాణాల ప్రకారం చతుర్వర్ణ్యాలలో రెండవది క్షత్రియ వర్ణం. "క్షత్రాత్ త్రాయత ఇతి క్షత్రః, తస్య అపత్యం పుమాన్ క్షత్రియః" - అనగా ప్రజలను సమస్త దుష్టత్వం నుండి రక్షించి పరిపాలించువాడు క్షత్రియుడు. వర్ణాశ్రమ ధర్మం ప్రకారం క్షత్రియులు యుద్ధ వీరులు, సామ్రాజ్యాలు పరిపాలించవలసినవారు. భారతీయ మత గ్రంథాలల్లో పేర్కొనబడిన శ్రీ కృష్ణుడు, శ్రీ రాముడు, గౌతమ బుద్ధుడు, వర్ధమాన మహావీరుడు వంటి ఎందరో దైవస్వరూపులు క్షత్రియులుగా జన్మించారు.నిజమైన క్షతియులు అందరూ అంతరించిపోయారు.ఆదిలో క్షత్రియులు అనునది ఆర్యుల తెగల్లో ఒక చీలికగాయున్నది. ఆర్యుల సమాజం వృత్తిని బట్టి కులవిభజన జరిగినప్పటికీ, తరువాతి కాలంలో గుణమును బట్టి, మధ్యయుగంలో జన్మను బట్టి క్షత్రియ అనే పదము భావించబడింది. వైదిక భారతదేశంలోని పరిపాలనా యంత్రాంగానికి రాజన్ అనే గిరిజన రాజు నాయకత్వం వహించాడు. ఇందులో స్త్రీలు కూడా ఉండేవారు. నిజానికి రాజన్ తెగ పశువులను రక్షించేవాడు.ఈ కాలంలో వర్ణ వ్యవస్థ అనేది లేదు. క్షత్రియులకు వంశాలు 5
శ్రీ పాద వల్లభాచార్యుడు

శ్రీ పాద వల్లభాచార్యులూ (1479-1531) భక్తి తత్త్వజ్ఞుడు. భారత దేశంలోని శుద్ధ అద్వైతాన్ని పాటించే పుష్టి మతాన్ని స్థాపించాడు. ఇతడు వైష్ణవ మత ఆచార్యుడు. జన్మతః తెలుగు వైదికుల కులంలో పుట్టాడు. శుద్ధాద్వైతి అయిన వల్లభాచార్యుడు 1479 లో కంకరవ గ్రామంలో లక్ష్మణభట్టు, ఎలమగర దంపతులకు రెండవ కుమారునిగా జన్మించాడు. వారిది వైష్ణవ పండిత వంశం, వైదిక నిష్ఠా కుటుంబం. వల్లభుని బాల్యం, విద్యాభ్యాసం కాశీలో గడిచాయి. యుక్తవయసు వచ్చేసరికే వేదవేదాంగాలు, వివిధ శాస్త్రాలు, అష్టాదశ పురాణాలు పఠించాడు. పెద్దవాడైన తర్వాత వైష్ణవమత వ్యాప్తిని జీవిత లక్ష్యంగా పెట్టుకున్నాడు. దేశమంతా పెక్కుసార్లు తిరిగి, వివిధ ప్రదేశాలలో వివిధ మతస్థులతో వాదోపవాదాలు జరిపి తన మతానికి మళ్ళించాడు. కృష్ణదేవరాయల పరిపాలనా కాలంలో ఆంధ్రప్రాంతమైన విజయనగరం వచ్చి రాజాస్థానంలోని శైవులను వాదంలో ఓడించాడు. అక్కడినుండి ఉత్తరాభిముఖంగా ప్రయాణించి ఉజ్జయిని, ప్రయాగ, కాశీ, హరిద్వార్, బదరీనాథ్, కేదార్‌నాథ్ మొదలైన పుణ్యస్థలాలను దర్శించి, చివరికి మథురవద్ద బృందావనంలో కొంతకాలం నివసించాడు
హీరో మోటోకార్ప్

హీరో మోటోకార్ప్, హీరో హోండాగా స్థాపించబడిన మోటార్ సైకిల్ తయారీ సంస్థ. ఇది భారతదేశంలో మొదటి స్థానంలో ఉన్న ద్విచక్రవాహన తయారీ కంపెనీ. 1984 లో హీరో సైకిల్స్‌కు చెందిన ఓం ప్రకాష్‌ ముంజల్‌ జపానుకు చెందిన హోండా కంపెనీతో కలిసి హీరోహోండాను స్థాపించారు. 2010 లో హీరో సంస్థ హోండాకు చెందిన షేర్లను కొనివేయడంతొ ఈ సంస్థ హీరో మోటోకార్ప్ గా రూపాంతరం చెందింది. హీరో మోటోకార్ప్ బ్రాండ్ క్రింద ఎలక్ట్రిక్ ద్విచక్ర వాహనాలను విడుదల చేయకూడదని కుటుంబాల మధ్య జరిగిన ఒప్పందం కారణంగా, విడా మొబిలిటీ అనే కొత్త బ్రాండ్ ప్రారంభించబడింది మరియు మొదటి హీరో విడా V1 ప్రో ఇ-స్కూటర్‌ను విడుదల చేసింది.
నేను

నేను అనేది తెలుగు భాషలో ఒక మూలపదం. ఇది ఒక విధమైన సర్వనామము. దీనికి బహువచనం మేము, మనము. ఇది ఉత్తమ పురుష కు సంబంధించినది కాబట్టి దీనిని పురుష సంబంధిత సర్వనామము గా పేర్కొంటారు. ఉదాహరణ : నేను ప్రేమిస్తున్నాను. ఆద్యాత్మికంగా నేను పదం తన 'ఉనికి' ని సూచిస్తుంది. 'నేను ఉన్నాను' అనేది తన సహజమైన అనుభూతి. నేను పదం 'నేను ఉన్నాను' అనేవారి అస్తిత్వాన్ని తెలియచేస్తుంది. 'నేను ఉన్నాను' అనే అనుభూతి అస్తిత్వాన్ని అవగాహన చేసేదే స్వయం అవగాహన. http://swamynirgunachaitanya-natural-self-understanding.in/index.html
విజయవాడ అంతర్జాతీయ విమానాశ్రయం

విజయవాడ అంతర్జాతీయ విమానాశ్రయం (IATA: VGA, ICAO: VOBZ) విజయవాడ నగరం నుండి జాతీయ రహదారి 16 కు సమీపంలో 18 కిలోమీటర్ల దూరంలో ఉంది. కృష్ణా జిల్లాలో గన్నవరం, కేసరపల్లి గ్రామాల మధ్య ఉంది. ఈ విమానాశ్రయమును రెండవ ప్రపంచ యుద్ధం జరుగుతున్న కాలములో బ్రిటీషు ప్రభుత్యము ఏర్పాటు చేసింది. దీని సుదీర్ఘ రన్‌వే (విమాన రహదారి) సముద్రమట్టం కంటే 82 అడుగుల ఎత్తులో, 11 వేల అడుగులు పొడవు కలిగినది కావున, అతి పెద్దవి, వెడల్పు కలిగిన భారీ విమానాలు దిగుటకు అనుకూలమయిన విమానాశ్రయం. ఈ ప్రాంతం నుండి ఎయిర్ ట్రాఫిక్‌ పెరుగుదల కారణంగా, భారతదేశం విమానాశ్రయాల అథారిటీ వారు విమానాశ్రయానికి అభివృద్ధి, మౌలిక వసతులలో మార్పులు చేపట్టారు. 2017, ఆగస్టులో ఈ విమానాశ్రయమును అంతర్జాతీయముగా ప్రకటింపబడింది. సింగపూర్ కు మొదటి అంతర్జాతీయ విమాన సేవ 2018 డిసెంబరు 4 నుండి ప్రారంభించబడింది. జూలై 2019లో రాష్ట్రప్రభుత్వం రాయితీ తొలగించడంతో రద్దయినది. కార్గో సేవలు ఆగస్టు, 2018 నుండి అందుబాటులోకి వచ్చాయి. హజ్ యాత్రకు ఇక్కడి నుండి నేరుగా వెళ్ళే సదుపాయం భారత ప్రభుత్వం 2020 నుండి అందిచనుంది. విజయవాడ సమీపాన గన్నవరం లో విమానాశ్రయం రెండవ ప్రపంచ యుధ్ధ కాలం నుంచి ఉన్నది. మొదట్లో డకోటా విమానాలు ఇక్కడ దిగేవి
భారత జాతీయ సైన్యం -ముస్లిం పోరాట యోధులు

మాతృదేశం నుండి బ్రిటీష్‌ పాలకులను తరిమికొట్టేందుకు సాగిన సుదీర్ఘ స్వాతంత్ర్యపోరాట చరిత్ర చివరిథలో ఆజాద్‌ హింద్‌ ఫౌజ్‌ (భారత జాతీయ సైన్యం) సాగించిన సాయుధ పోరాటంలో ఆది నుండి అంతం వరకు ముస్లిం పోరాట యోధులు ప్రధాన పాత్ర నిర్వహించారు. భారత జాతీయ సైన్యం తొలిసారిగా ఏర్పడినప్పటి నుండి, సుభాష్‌ చంద్ర బోస్‌ భారత జాతీయ ప్రభుత్వాన్ని ఏర్పాటు చేసి, భారత జాతీయ సైన్యాన్ని పునర్వవస్థీకరించి, 'చలోఢిల్లీ' నినాదంతో భారతీయ వీరయోధులను నడిపించడం, ఆ తరువాత ఎర్రకోటలో భారత జాతీయ సైన్యం యోధుల మీద ఆంగ్ల ప్రభుత్వం సైనిక విచారణ జరపడం లాంటి సంఘటనలలో, నిర్వహణా పరంగా ఏర్పడిన అన్ని విభాగాల్లో ముస్లిం పోరాట యోధులు అద్వితీయమైన పాత్రను నిర్వహించి చరితార్ధులయ్యారు. సుభాష్‌ చంద్రబోస్‌ కలకత్తాలోని తన గృహం నుండి అత్యంత పకడ్బంధీ పథకం ప్రకారంగా, బ్రిటీష్‌ గూఢచారుల కన్ను గప్పి అంతర్దానమై జర్మనీ చేరుకున్నప్పటి నుండి అయనకు అన్ని విధాలుగా బాసటగానిలచి, అంతిమంగా విమాన ప్రమాదంలో అతను కన్నుమూయడం వరకు ప్రతి చారిత్రక ప్రాధాన్యతగల సందర్భాలన్నిటిలో నేతాజీ ముస్లిం సహచరులు ప్రధాన భాగస్వామ్యం వహించారు. 1941లో జనవరి 16/17 తేదిలలో సుభాష్‌ చంద్రబోస్‌ ఆంగ్ల ప్రభుత్వ గూఢాచారి వ్యవస్థ కళ్ళుగప్పి మహమ్మద్‌ జియావుద్దీన్‌ పేరుతో కలకత్తాలోని తన ఇంటి నుండి తప్పుకున్నప్పుడు, ఆ 'గ్రేట్‌ ఎస్కేప్‌' కోసం అవసరమైన ఏర్పాట్లను నేతాజీ సహచరుడు మియా అక్బర్‌ షా స్వయంగా నిర్వహించారు. పఠాన్‌ వేషంలో నేతాజీ ఆఫ్గన్‌ గుండా ప్రయాణం సాగించాల్సి వచ్చినప్పుడు, ఆంగ్ల గూఢచారులు, వారి తొత్తులు అతనును ఏమాత్రం గుర్తు పట్టకుండా, గూడాచారుల కంటపడకుండా ఆబాద్‌ ఖాన్‌ తోడ్పడ్డారు. ఆ తరువాత అతను అఫ్ఘన్‌ సరిహద్దులు దాటేంంత వరకు మియా అక్బర్‌ షా ఏర్పాటు చేసిన పఠాన్‌ యువకులు సుభాష్‌ చంద్రబోస్‌ అంగరక్షకులుగా కళ్ళల్లో పెట్టుకుని కాపాడుతూ ముందుకు తీసుకెళ్ళగా, అతను జర్మనీ చేరేంత వరకు మహమ్మద్‌ షరీఫ్‌, మహమ్మద్‌ లాంటి ప్రముఖులు తొడ్పాటునిచ్చారు. బ్రిటీష్‌ సామ్రాజ్యవాద కాంక్షకు వ్యతిరేకంగా పోరుకు సిద్దపడిన యోధుడు రాస్‌ బిహారి బోస్‌ మార్గదర్శకత్వంలో 1942 మార్చిలో సింగపూర్‌ సమావేశంలో మేజర్‌ మహమ్మద్‌ జమాన్‌ ఖైని పాల్గొన్నారు. ఆ తరువాత అతను భారత జాతీయ సైన్యం 'కమాండర్‌'గా గణనీయ సేవలు అందించారు. రాస్‌బిహారి, ప్రీతం సింగ్‌, కెప్టెన్‌ మాన్‌సింగ్‌ లాంటి నేతల నేతృత్వంలోని 'కౌన్సిల్‌ ఆఫ్‌ యాక్షన్‌', 1942 సెప్టెంబరు ఒకటిన సింగపూర్‌లో ఏర్పడిన 'భారత జాతీయ సైన్యం'లో కెప్టెన్‌ మహమ్మద్‌ అక్రం, కల్నల్‌ యం.జడ్‌. ఖైని, కల్నల్‌ జి.క్యూ
కోరుకొండ సైనిక పాఠశాల

కోరుకొండ సైనిక పాఠశాల (కోరుకొండ సైనిక్ స్కూల్) ఆంధ్రప్రదేశ్, విజయనగరం జిల్లా, విజయనగరం మండలంలోని కోరుకొండ గ్రామంలో వున్నది. ఇది దేశంలో తొలిగా ప్రారంభించబడిన సైనిక పాఠశాలలలో ఒకటి. కోరుకొండ ప్యాలెస్ ను 1911 వ సంవత్సరంలో పూసపాటి చిట్టిబాబు విజయరామ గజపతిరాజు నిర్మించాడు. విద్యార్థుల కొరకు ఒక ప్రత్యేక పాఠశాల నిర్మిస్తే బాగుంటుందన్న ఆలోచన తొలి ప్రధాని జవహర్ లాల్ నెహ్రూకి కలిగింది. ఆ బాధ్యతను అప్పటి రక్షణ మంత్రి వి. కె. కృష్ణ మేనన్ పైన పెట్టాడు. అవిధంగా దేశవ్యాప్తంగా సైనిక పాఠశాలలు ప్రారంభమైనాయి. ఆంధ్ర ప్రదేశ్లో సరైన ప్రాంగణం కొరకు అన్వేషణ మొదలైంది. విద్యాధికుడైన డా: పూసపాటి వెంకట గజపతిరాజుకి ఆ సంగతి తెలిసింది. విజయనగరానికి పదకొండు కిలోమీటర్ల దూరంలో వున్న తమ కోరుకొండ ప్యాలెస్ ను పాఠశాల కొరకు ఇవ్వడానికి ఆయన ముందుకొచ్చారు. 1961 సెప్టెంబరు 19 న ఆ అందమైన భవంతితో పాటు 206 ఎకరాల భూమిని కూడా దానంగా ఇచ్చేశాడు
నారాయణరావు పవార్

నారాయణ రావు పవార్ ఈయనే తెలంగాణ భగత్ సింగ్. రజాకార్ల ఆగడాలను అరికట్టాలంటే..నిజాంను అంత మొందించాలని ఉస్మాన్ అలిఖాన్ పై బాంబు దాడి చేసిన ధీరుడు. నారాయణ రావు పవార్ 1926, అక్టోబరు3న వరంగల్లులో జన్మించారు. నాలుగేళ్ల వయసులోనే తల్లిని కోల్పోయాడు.ఈయన తండ్రి పండరీనాథ్ బీదర్ జిల్లా నుంచి వరంగల్ కు వలస వచ్చాడు. పవార్ ప్రాథమిక చదువంతా.. వరంగల్ లోనే జరిగింది. ఎనిమిదో తరగతిలో ఉండగానే ఆర్య సమాజానికి దగ్గరయ్యాడు. పండిత్ రుద్రదేవ్, పండింత్ నరేంద్రజీలను తన గురువులుగా ప్రకటించుకున్నాడు
సూర్య సన్ ఆఫ్ క్రిష్ణన్

సుర్య s/o కృష్ణన్ ఒక తెలుగు సినిమా.
లాంప్రే

GeotriinaeMordaciinaeపెట్రోమైజాంటినే లాంప్రేలు ఒక రకమైన దవడలేని చేపలు. లాంప్రే అనగా రాతి అంటుబిళ్ళ (Stone lickers). ఈ జాతి జీవులన్నింటికి దంతాలున్న గరాటు ఆకారంలోని అంటుబిళ్ళ ఉంటుంది. (lambere: to lick, and petra: stone). ఇవి జలగ మాదిరిగా ఇతర జాతుల దేహంలోకి చొచ్చుకొనిపోయి వాటి రక్తాన్ని పీలుస్తాయి. అయితే ఎక్కువ జీవులు ఇతర చేపలమీద దాడిచేయవని తెలియాలి. జంతుశాస్త్రం ప్రకారం కొంతమంది వీటిని నిజమైన చేపలుగా పరిగణించరు. లాంప్రేలను దీర్ఘకాలంగా మానవులకు ఆహారంగా ఉపయోగిస్తున్నారు. వారు అత్యంత పురాతన రోమన్లు​​ సమయంలో మధ్య యుగం వారు ఈ చేపల్ని ఆనందిస్తూ ఉన్నారు. ఎగువ తరగతి ప్రజలు, ముఖ్యంగా ఉపవాసం కాలంలో విస్తృతంగా తింటారు. వీటిని ఐరోపా అంతటా నిజమైన చేప కంటే రుచిగా ఉంటుదని భావిస్తారు. ఇంగ్లాండ్ రాజు హెన్రీ "lampreys as surfeit" ఆహారం తిని మరణించారని చెప్పబడింది
జాంనగర్ జిల్లా

జామ్‌నగర్ జిల్లా, గుజరాత్ రాష్ట్రానికి చెందిన జిల్లా. ఇది గుజరాత్ పశ్చిమభాగాన కచ్చ్ సింధూశాఖకు దక్షిణ ఒడ్డున ఉంది. చారిత్రకంగా ప్రసిద్ధిచెందిన ద్వారక పట్టణం ఈ జిల్లాలో ఉంది. జామ్‌నగర్‌ను జామ్ రావల్జీ జడేజా 1540 A.D.లో నవనగర్ రాచరిక రాష్ట్రానికి రాజధానిగా స్థాపించారు. జామ్‌నగర్, చారిత్రాత్మకంగా నవనగర్ (కొత్త పట్టణం) అని పిలుస్తారు, ఇది సౌరాష్ట్ర ప్రాంతంలోని జడేజా యొక్క అత్యంత ముఖ్యమైన రాచరిక రాష్ట్రాలలో ఒకటి. పౌరనిక్ సాహిత్యం ప్రకారం, శ్రీకృష్ణుడు మధుర నుండి వలస వచ్చిన తర్వాత జామ్‌నగర్ జిల్లాలోని ద్వారకా పట్టణంలో తన రాజ్యాన్ని స్థాపించాడు, తదనుగుణంగా, నవనగర్ జామ్‌లు వారి పూర్వీకులను గుర్తించడం యాదవ జాతికి చెందినది. బార్డిక్ చరిత్ర ప్రకారం, పావగఢ్ ముట్టడిలో జామ్ లఖాజీ పాత్రకు ముగ్ధుడై, గుజరాత్ చక్రవర్తి బహదుర్షా అతనికి 12 గ్రామాలను ప్రసాదించాడు. జం లకాజీ తన కొత్త ఫైఫ్‌ను స్వాధీనం చేసుకోబోతున్నందున, అతని బంధువులైన తమచి దేడా, హమీర్జి జడేజా ద్రోహంగా చంపబడ్డాడు. జామ్ లఖాజీ కుమారుడు జామ్ రావల్ తప్పించుకుని, పెద్దయ్యాక, హమీర్జీ జడేజాను చంపడం ద్వారా తన తండ్రి హత్యకు ప్రతీకారం తీర్చుకున్నాడు. మొఘల్ చక్రవర్తి హుమాయున్‌కు నమస్కరించడానికి హమీర్జీ ఇద్దరు కుమారులు ఖెంగర్జీ, సాహిబ్జీ ఢిల్లీకి పారిపోయారు
ఇంజనీర్ల దినోత్సవము

భారతదేశంలో ఇంజనీర్ల దినోత్సవము సెప్టెంబరు 15న జరుపుకుంటారు. సుప్రసిద్ధ ఇంజనీర్, పండితుడు, ప్రముఖ అధికారి, 1912 నుండి 1919 వరకు మైసూర్ దివాన్ గా పనిచేసిన మోక్షగుండం విశ్వేశ్వరయ్య (1861-1962) గౌరవార్థం, ఆయన పుట్టినరోజుని ఇంజనీర్ల దినోత్సవముగా జరుపుతారు. ఈయన భారతదేశంలో అనేక నదులపై ఆనకట్టలు, వంతెనలు కట్టి నీటిపారుదల, త్రాగునీరు పథకాల ద్వారా జలవనరుల సద్వినియోగానికి అంతర్జాతీయంగా పేరుపొందాడు. ఈయనకు పేరు తెచ్చిన పథకాలలో కృష్ణ రాజ సాగర్ ఆనకట్ట, దానికి ఆనుకొని వున్న బృందావన ఉద్యానవనం, భద్రావతి ఇనుము, ఉక్కు కర్మాగారం, మైసూర్ చందనపునూనె కర్మాగారం, బ్యాంక్ ఆఫ్ మైసూరు స్థాపన ముఖ్యమైనవి. ఇంజనీరింగ్
శ్రీవిద్య

శ్రీవిద్య ఒక హిందువుల దేవత. ఈమెను త్రిపురసుందరి (Tripurasundarī) (మూడు నగరాల అందమైన దేవత) అని కూడా పిలుస్తారు. బ్రిటిష్ పరిశోధకుడు గావిన్ ఫ్లడ్ ప్రకారం ఆమె ఒక తాంత్రికమైన దేవత రూపంలోవున్న శ్రీ అనగా లక్ష్మి విష్ణువు యొక్క సహవాసి అని భావించారు. సాంఖ్యశాస్త్ర పండితులైన చంద్రశేఖ సరస్వతి స్వామి శ్రీవిద్యను శివుని భార్య పార్వతి లేదా దుర్గగా తలచారు. వీరి ప్రకారం శ్రీ అనగా శుభప్రధమైనది అని అర్థాన్ని ఇస్తుంది. లలితా సహస్రనామ స్తోత్రంలో లలితాదేవి కీర్తించబడింది. మేరు చక్రాలను తరచుగా ఈ దేవత ఆరాధన గురించి ఒక కేంద్ర దృష్టి, కర్మ వస్తువు ఉన్నాయి. వారు మరింత శక్తివంతమైన శ్రీచక్రం యొక్క, రూపంగా తలచబడ్డాయి. మూడు డైమెన్షనల్ కలిగిన మేరు చక్రాలను రాక్ క్రిస్టల్, మెటల్ చూడవచ్చు, తరచుగా శ్రీ యొక్క లాభదాయకమైన శక్తులను ప్రవాహం, తరం పెంచుతుంది ఇది వెండి, యాంటిమోనీ, రాగి, జింక్, pewter,, ఒక సాంప్రదాయిక పంచలోహాలతో చేయబడి, బంగారుపూతతో కప్పబడి ఉంటుంది. శ్రీ విద్యోపాసన ఒక తంత్ర శాస్త్రము. తను విస్తారే అను విస్తారార్ధక తనుధాతువు నుండి ఉత్పన్నమైన తంత్ర శబ్దమునకు విస్తరింపబడినది అను అర్ధము ఏర్పడును. దీనినే రహస్యములైన ఉపాసనాదులను బోధించునది అను అర్ధము నేడు రూఢమై ఉన్నది
ఉల్బం

ఉల్బం (Amnion) ఒక జీవశాస్త్రంలో పిండం (Embryo) చుట్టూ రక్షణ కోసం ఉల్బ కుహరం (Amniotic cavity) ను తయారుచేసే త్వచము లేదా పొర. ఉల్బ కుహరంలో ఉల్బక ద్రవం లేదా ఉమ్మనీరు ఉంటుంది. ఈ ఉల్బం సరీసృపాలు, పక్షులు, క్షీరదాలు వంటి జీవులలో కనిపించడం వలన వీటిని ఉల్బధారులు (Amniote|Amniota) అంటారు. కానీ ఉభయచరాలు, చేపలలో ఇది లోపించడం వలన వీటిని ఉల్బరహిత జీవులు (Anamniota) అంటారు.
వెయ్యి మంది సాహసికుల యాత్ర

1860 లో మొదలైన వెయ్యి మంది సాహసికుల యాత్ర (Italian:- Spedizione dei Mille) అనే ఈ దండయాత్రకు తిరుగుబాటు జనరల్ గిసేప్పి గరిబాల్ది నేతృత్వం వహించాడు. ఈ స్వచ్ఛంద సైనికుల దళం రెండు సిసిలీల రాజ్యాన్ని ఓడించింది. దీని వలన ఆ రాజ్యం రద్దుచెయబడి సార్దీనియాకు స్వాధీనం చెయడం జరిగినది, ఇది ఏకీకృత ఇటలీ రాజ్యం ఏర్పడటంలో ఒక ముఖ్యమైన ఘట్టం. ఈ సాహసయాత్ర యొక్క సంఘటనలు ఇటలీ ఏకీకరణ ప్రక్రియలో భాగంగా జరిగాయి. ఇటలీ ఏకీకరణ ప్రక్రియను సార్దీనియా-పీడ్మొంట్ ప్రధాన మంత్రి అయిన కామిల్లో కావూర్ ప్రారంభించాడు. ఇటలీ మెత్తాన్ని ఒకటిగా చేయటం కావూర్ జీవిత లక్ష్యం. దీనిలో చాలా భాగాన్ని ఆయనే సాధించాడు. టుస్కానీ, మోడేనా, పార్మా, రోమాగ్నా సంస్థానాలను మార్చి 1860 సంవత్సరానికి పీడ్మాంట్ రాజ్యం ఆక్రమించింది. తరువాత ఇటాలియన్ జాతీయవాదుల చూపు రెండు సిసిలీల రాజ్యంపై పడింది. రెండు సిసిలీల రాజ్యంలో దక్షిణ ఇటలీ ప్రధాన భూభాగం, సిసిలీ ద్వీపం కలిసి ఉన్నాయి. సిసిలీల రాజ్యం ఆక్రమణ ఇటలీ ఏకీకరణలో తదుపరి దశ. 1860 లో అప్పటికే ప్రసిద్ధ ఇటాలియన్ విప్లవ నాయకుడయిన గారిబాల్ది జెనోవాలో సిసిలీ, నేపుల్స్ వ్యతిరేకంగా దండయాత్రకు ప్రణాళికను రచించాడు
భారతీయ పౌరసత్వ చట్టము

ది ఇండియన్ సిటిజెన్‌షిప్ అండ్ నేషనాలిటీ లా, భారతరాజ్యాంగం దేశంలోని భారతీయులంరికీ ఒకే విధమైన పౌరసత్వం మంజూరు చేస్తుంది. 1955 భారతీయ రాజ్యాంగ పౌరసత్వ చట్టము (సిటిజన్‌షిప్ లా 1955) రెండవ భాగములో 5 నుండి 11 వ అధ్యాయాలలో ఈ చట్ట వివరణ చోటు చేసుకుంది. ఈ చట్టములో 1986 వ సంవత్సరం, 1992 వ సంవత్సరం, 2003వ సంవత్సరం, 2005 వ సంవత్సరం లలో దిద్దుబాట్లు జరిగాయి. 2003 వ సంవత్సరం భారతీయ పౌరసత్వ చట్టములో జరిగిన దిద్దుబాట్లు 2004 జనవరి 7 వ తారీఖున భారత రాష్ట్రపతి ఆమోదము పొంది, 2004 డిసెంబరు 4 నుండి అమలులోకి వచ్చాయి. 2005 వ సంవత్సరంలో భారతీయ పౌరసత్వ చట్టములో జరిగిన దిద్దుబాట్లు భారత రాష్ట్రపతి ద్వారా ప్రతిపాదించబడి 2005 జూన్ 28 నుండి అమలులోకి వచ్చాయి. ఈ దిద్దుబాట్లు జరిగిన తరువాత భారతీయ పౌరసత్వ చట్టము జస్ సాన్‌గ్యుఇనిస్ (వారసత్వముగా పౌరసత్వ హక్కును కలిగి ఉండుట) ను అనుసరిస్తుంది. అలాగే ఇది జస్ సోలి (భారతదేశములో పుట్టిన కారణముగా పౌరసత్వ హక్కు లభించుట) ని వ్యతిరేకిస్తుంది. 1950 జనవరి 26 నుండి 1986 లో జరిగిన పౌరసత్వ చట్టము అమలైన 1987 జూలై 1 మధ్య కాలములో పుట్టిన వారికి పుట్టుకతో పౌరసత్వపు హక్కు లభిస్తుంది. 1987 జూలై 1 నుండి, తల్లి తండ్రులలో ఒక్కరు భారతీయులై భారతదేశములో పుట్టినట్లైతే వారికిపౌరసత్వం లభిస్తుంది. 2004 డిసెంబరు 3 నుండి అమలులోకి వచ్చిన భారతీయ పౌరసత్వ చట్టానుసారం భారతీయ దంపతులకు పుట్టిన వారు లేక తల్లి తండ్రులలో ఒకరు భారతీయులై రెండవ వారు చట్ట విరుద్ధమైన వలస ప్రజ కాని వారైతే, వారికి పుట్టిన శిశువుకు, భారతదేశములో జన్మించినట్లైతే, భారతీయ పౌరసత్వం లభిస్తుంది. 1955 భారతీయ పౌరసత్వ చట్టం 5 వ విభాగమును అనుసరించి, భారతీయ పౌరసత్వం పొందాలంటే, భారత ప్రభుత్వానికి దరఖాస్తు చేయాలి. ఈ దరఖాస్తు పెట్టుకున్న వారు చట్టవిరుద్ధంగా భారతదేశములో నివసిస్తూ ఉండకూడదు
బిల్లా

బిల్లా 2009 ఏప్రిల్ 3న విడుదలైన తెలుగు చలనచిత్రం. మెహర్ రమేష్ దర్శకత్వం వహించిన ఈ చిత్రంలో ఉప్పలపాటి ప్రభాస్ రాజు, అనుష్క, ఉప్పలపాటి కృష్ణంరాజు, నమిత, హన్సిక, జయసుధ తదితరులు నటించగా, మణిశర్మ సంగీతం అందించాడు.
సురక్షిత మాతృత్వం

మాతృత్వం (Motherhood) స్త్రీలకు దేవుడిచ్చిన వరం. అయినా ప్రాచీనకాలం నుండి ప్రసవం (Childbirth) అంటే స్త్రీలకు పునర్జన్మ అని భావిస్తారు. వైద్యశాస్త్రం మంచి ప్రగతిని సాధించిన ప్రస్తుత కాలంలో కూడా లక్షలాది తల్లులు కానుపు సమయంలో మరణిస్తూనే వున్నారు. తల్లుల ప్రాముఖ్యతకు చెప్పడం అవసరం లేదు. మనకు జన్మను ఇచ్చిన తల్లుల గౌరవించే జరుపుకునే ప్రయత్నంలో, ప్రతి సంవత్సరం ఒక రోజు వారి కోసం మాత్రమే అంకితం చేయబడుతుంది. దానినే మదర్స్ డేగా జరుపుకుంటారు, ఇది ప్రతి సంవత్సరం మే రెండవ ఆదివారం నాడు జరుపుకుంటారు  స్త్రీ కి మాతృత్వం మొదటి బిడ్డ పుట్టడం,చాలా భయంకరమైనది, పూర్తిగా సంతోషకరమైనది లేదా రెండింటిలో సంభందం కొద్దిగా ఉంటుంది. గర్భధారణ సమయంలో, తల్లి తనకు జన్మించే శిశువు భవిష్యత్తును ఆలోచిస్తుంది . గర్భంలో శిశువు ఆరోగ్యం ,పుట్టిన తరువాత తల్లి ఆరోగ్యానికి దగ్గరి సంబంధం ఉంటుందని తల్లులు జాగ్రత్త గా ఉంటారు . పుట్ట బోయే పిల్లల గురించి తల్లులు ఆందోళన పడుతుంటారు . ఆమె బిడ్డ పుట్టిన తర్వాత చేయాల్సిన అన్ని పనులకు ఆమె పిల్లల శారీరక, మానసిక, సామాజిక ఆరోగ్యాన్ని పెంచుతుంది  మాతృత్వం, శిశువులను, పిల్లలను పోషించే సామర్థ్యంలో మహిళల గుర్తింపులను గుర్తించే సాంస్కృతిక ప్రక్రియ. తల్లుల పిల్లల పెంపక పద్ధతుల చరిత్రలో మహిళల గురించి, వారి తల్లి సామర్థ్యాల గురించి ఆలోచనలలో నాలుగు ప్రధాన యుగాలు గుర్తించబడతాయి. అవి ఆధునిక కాలం ప్రారంభ లో విరుద్ధమైన కథనాలు తల్లుల చిత్రాలు మతపరమైన పిల్లల సంరక్షణ విధానాలతో, పద్దెనిమిదవ శతాబ్దం చివరిలో , పంతొమ్మిదవ శతాబ్దం మాతృత్వాన్ని పవిత్రమైన స్త్రీ పిలుపుగా వివరించడంతో,1918 నుండి 1970 వరకు ఇరవయ్యవ శతాబ్దం, జనన రేట్లు క్షీణించినప్పుడు, మాతృత్వం యొక్క మానసిక నిర్మాణాలు , యుద్ధంలోనష్ట పోయిన దేశాల పునర్నిర్మాణంలో మాతృత్వం ఒక చిహ్నంగా ఉంది, ఇరవయ్యవ శతాబ్దం చివరలో, మాతృత్వం యొక్క భౌతిక అనుభవం యొక్క నాటకీయ పునర్నిర్మాణం ద్వారా వర్గీకరించబడింది  ప్రపంచంలోని కొన్ని ప్రాంతాలలో అధిక సంఖ్యలో తల్లి మరణాలు నాణ్యమైన ఆరోగ్య సేవలను పొందడంలో అసమానతలను ప్రతిబింబిస్తాయి, ధనిక పేదల మధ్య అంతరాన్ని తెలుపుతాయి 2017 లో తక్కువ ఆదాయ దేశాలలో MMR 100 000 ప్రత్యక్ష జననాలకు 462, అధిక ఆదాయ దేశాలలో 100 000 ప్రత్యక్ష ప్రసవాలకు 11
అడ్డాడ

అడ్డాడ, కృష్ణా జిల్లా, పామర్రు మండలానికి చెందిన గ్రామం.ఇది మండల కేంద్రమైన పామర్రు నుండి 3 కి. మీ. దూరం లోను, సమీప పట్టణమైన గుడివాడ నుండి 8 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 308 ఇళ్లతో, 1040 జనాభాతో 234 హెక్టార్లలో విస్తరించి ఉంది. గ్రామంలో మగవారి సంఖ్య 529, ఆడవారి సంఖ్య 511. షెడ్యూల్డ్ కులాల సంఖ్య 536 కాగా షెడ్యూల్డ్ తెగల సంఖ్య 27. గ్రామ జనగణన లొకేషన్ కోడ్ 589575.సముద్రమట్టానికి 9 మీ.ఎత్తులో ఉంది